**ชื่อ.......................................................................ชั้น..............................เลขที่................**

**(๑)** ๏ เจ้าพลายงามตามทางไปกลางทุ่ง เขม้นมุ่งเขาเขินเดินสะอื้น

ออกหลังบ้านตาลตะคุ่มเป็นพุ่มพื้น ร่มรื่นรังเรียงเคียงตะเคียน

ต้นแคคางกร่างกระทุ่มชอุ่มออก ทั้งช่อดอกดูไสวเหมือนไม้เขียน

เจ้าพลายเพลินเดินพลางตามทางเกวียน ตลอดเลี่ยนลมเรื่อยเฉื่อยเฉื่อยมา

ถงโคกฆ้องหนองสะพานบ้านกะเหรี่ยง เห็นโรงเรียงไร่ฝ้ายทั้งซ้ายขวา

พริกมะเขือเหลืออร่ามงามตา สาลิกาแก้วกินแล้วบินฮือ

เห็นไก่เตี้ยเขี่ยคุ้ยที่ขุยไผ่ กระโชกไล่ลดเลี้ยวมันเปรียวปรื๋อ

พบนกยูงฝูงใหญ่ไล่กระพือ มันบินหวือโห่ร้องคะนองใจ

จนเหน็ดเหนื่อยเมื่อยข้อให้ท้อแท้ คิดถึงแม่วันทองแล้วร้องไห้

พระสุริยาสายัณห์ลงเรไร เหมือนจิตใจเจ้าจะขาดลงรอนรอน

พอจวนพลบพบฝูงจิ้งจอกน้อย วิ่งร่อยร่อยตามเขาแล้วเห่าหอน

แสยงเส้นโลมาให้อาวรณ์ ถึงดงดอนแดนบ้านกาญจน์บุรี

เห็นวัดร้างข้างเขาดูเก่าแก่ ยังมีแต่รูปพระชินสีห์

โบสถ์โบราณบานประตูยังดูดี พอราตรีกราบไหว้อาศัยนอน

ครั้นรุ่งเช้าเอาขนมทั้งส้มลิ้ม พอกินอิ่มแล้วออกเดินเนินสิงขร

ถึงบ้านกร่างทางคนเขาหาบคอน เห็นเด็กต้อนควายอึงคะนึงไป

ไม่รู้ความถามเหล่าพวกชาวบ้าน ว่าเรือนท่านทองประศรีอยู่ที่ไหน

เด็กบ้านนอกบอกเล่าให้เข้าใจ แกอยู่ไร่โน่นแน่ะยังแลลับ

มะยมใหญ่ในบ้านกินหวานนัก กูไปลักบ่อยบ่อยแกคอยจับ

พอฉวยได้อ้ายขิกหยิกเสียยับ ร้ายเหมือนกับผีเสื้อแกเหลือตัว

ถ้าลูกใครไปเล่นแกเห็นเข้า แกจับเอานมยานฟัดกบาลหัว

มาถามหาว่าไรช่างไม่กลัว แกจับตัวตีตายยายนมยาน ฯ

**(๒)**๏ เจ้าพลายงามถามแจ้งแล้วแกล้งว่า เอ็งช่วยพาเราไปชมมะยมหวาน

จะขึ้นลักหักห่อให้พอการ มาสู่ท่านทั้งสิ้นกินด้วยกัน

พวกเด็กเด็กดีใจไปสิหวา ซ่อนข้าวปลาปล่อยควายแล้วผายผัน

บ้างเหน็บหน้าผ้านุ่งเกี้ยวพุงพัน หัวเราะกันกูจะห่อให้พอแรง

พอถึงบ้านท่านยายทองประศรี พวกเด็กชี้เรือนให้แล้วแอบแฝง

เจ้าพลายงามขามจิตยังคิดแคลง ค่อยลัดแลงเล็งแลมาแต่ไกล

ดูเงียบเชียบเลียบรอบริมขอบรั้ว ไม่เห็นตัวท่านย่าน่าสงสัย

ประตูหับยับยั้งยืนฟังไป เสียงแต่ในออดแอดแรดแรแร

รู้ว่าคนบนนั้นนั่งปั่นฝ้าย จะอุบายบอกความตามกระแส

ขึ้นมะยมห่มล้อทำตอแย ให้ท่านแลเห็นเรามาเอาตัว

จึงจะบอกออกตามเนื้อความลับ ได้อยู่กับย่าบังเกิดกำเนิดหัว

แล้วเมียงมองย่องดอดเข้าลอดรั้ว ค่อยแฝงตัวขึ้นบนต้นมะยม

แล้วพยักกวักเรียกอ้ายเด็กเด็ก ลูกเล็กหลบลอบค่อยหมอบก้ม

ระวังตัวกลัวยายเฒ่าเจ้าคารม เก็บมะยมซุบซิบกระหยิบตา ฯ

**(๓)**๏ ครานั้นท่านยายทองประศรี กับยายปลียายเปลอยู่เคหา

ให้พวกเหล่าบ่าวไพร่ไปไร่นา ตามประสาเพศบ้านกาญจน์บุรี

แต่ขุนแผนแสนสนิทต้องติดคุก ไม่มีสุขเศร้าหมองทองประศรี

จนซูบผอมตรอมใจมาหลายปี อยู่แต่ที่ในห้องนองน้ำตา

แต่หูไวได้ยินมะยมหล่น เป็นทำวลแหวกมองตามช่องฝา

เห็นเด็กเด็กเล็ดดลอดดอเข้ามา แกฉวยคว้าไม้ตระบองค่อยมองเมียง

ลงบันไดอ้ายเด็กเล็กเล็กวิ่ง แกไล่ทิ้งด่าทอมันล้อเถียง

ชกโคตรเหง้าเหล่ากอเอาพอเพียง พอแว่วเสียงอยู่บนต้นมะยม

มองเขม้นเห็นลูกหัวจุกน้อย เหม่อ้ายจ้อยโจรป่าด่าขรม

อย่าแอบอิงนิ่งนั่งตั้งเทพนม ลงมาก้มหลังลองตระบองกู ฯ

**(๔)**๏ เจ้าพลายงามคร้ามพรั่นขยั้นหยุด ความกลัวสุดแสนกลัวตัวเป็นหนู

จึงว่าฉานหลานดอกบอกให้รู้ อันอยู่ที่เมืองสุพรรณบ้านวันทอง

ทองประศรีชี้หน้าว่าอุเหม่ อ้ายเจ้าเล่ห์หลานข้ามันน่าถอง

มาเถิดมาย่าจะให้ไม้ตระบอง แกคอยจ้องจะทำให้หนำใจ

เจ้าพลายงามความกลัวจนตัวสั่น หยุดขยั้นอยู่ไม่กล้าลงมาได้

แล้วนึกว่าย่าตัวกลัวอะไร โจนลงไปกราบย่าที่ฝ่าตีน ฯ

**(๕)**๏ ทองประศรีตีหลังเสียงดังผึง จะมัดมึงกูไม่ปรับเอาทรัพย์สิน

มาแต่ไหนลูกไทยหรือลูกจีน เฝ้าลักปีนมะยมห่มหักราน

เจ้าพลายน้อยคอยหลบแล้วนบนอบ ฉันเจ็บบอบแล้วย่าเมตตาหลาน

ข้าเป็นลูกพ่อขุนแผนแสนสะท้าน ข้างฝ่ายมารดาชื่อแม่วันทอง

จะมาหาย่าชื่อทองประศรี อย่าเพ่อตีฉันจะเล่าความเศร้าหมอง

ย่าเขม้นเห็นจริงทิ้งตระบอง กอดประคองรับขวัญกลั้นน้ำตา

แล้วด่าตัวชั่วเหลือไม่เชื่อเจ้า ขืนตีเอาหลานรักเป็นหนักหนา

จนหัวห้อยพลอยนอพ่อนี่นา แล้วพามาขึ้นเรือนเตือนยายปลี

ช่วยฝนไพลให้เหลวเร็วเร็วเข้า อีเปลเอาขันล้างหน้าออกมานี่

แกตักน้ำร่ำรดหมดราคี ช่วยขัดสีโซมขมิ้นสิ้นเป็นชาม

แล้วทาไพลให้หลานสงสารเหลือ มานั่งเสื่อลันไตปราศรัยถาม

เจ้าชื่อไรใครบอกออกเนื้อความ จึงได้ตามขึ้นมาถึงย่ายาย ฯ

**(๖)**๏ เจ้าพลายน้อยสร้อยเศร้าแล้วเล่าเรื่อง แต่อยู่เมืองสุพรรณเหมือนมั่นหมาย

แม่วันทองครองเลี้ยงไว้เคียงกาย ให้ชื่อพลายงามน้อยแก้วกลอยใจ

ให้ไหว้บุญขุนช้างเหมือนอย่างพ่อ มันลวงล่อหลานหลงไม่สงสัย

พาหลานเที่ยวเลี้ยวทางไปกลางไพร เอาขอนไม้ทับคอแทบมรณา

แม่จึงบอกออกว่าพ่อชื่อขุนแผน ขุนช้างแค้นเคืองคิดริษยา

อยู่ไม่ได้ในสุพรรณจึงดั้นมา ขอพึ่งบุญคุณย่าประสาจน ฯ

**(๗)**๏ ทองประศรีตีอกชกผางผาง ทุดอ้ายช้างชาติข้าอ้ายหน้าขน

ลูกอีเฒ่าเทพทองคลองน้ำชน จะฆ่าคนเสียทั้งเป็นไม่เอ็นดู

ทำราวเจ้าชีวิตกูคิดฟ้อง ให้มันต้องโทษกรณ์จนอ่อนหู

แกบ่นว่าด่าร่ำออกพร่ำพรู พ่อมาอยู่บ้านย่าแล้วอย่ากลัว

แม้นอ้ายขุนวุ่นมาว่าเป็นลูก

มันมิถูกนมยานฟัดกบาลหัว

พลางเรียกอีไหมที่ในครัว เอาแกงคั่วข้าวปลามาให้กิน

พอบ่ายเบี่ยงเสียงละว้าพวกข้าบ่าว ทั้งมอญลาวเลิกนาเข้ามาสิ้น

บ้างสุมไฟใส่ควันกันยุงริ้น ตามถิ่นบ้านนอกอยู่คอกนา ฯ

**(๘)**๏ ครั้นพลบค่ำย่ำฆ้องทองประศรี เรียกยายปลียายเปลเข้าเคหา

เย็บบายศรีนมแมวจอกแก้วมา ใส่ข้าวปลาเปรี้ยวหวานเอาจานรอง

เทียนดอกไม้ไข่ข้าวมะพร้าวพร้อม น้ำมันหอมแป้งปรุงฟุ้งทั้งห้อง

ลูกปะหล่ำกำไลไขออกกอง บอกว่าของพ่อเจ้าแต่เยาว์มา

เอาสอดใส่ให้หลานสงสารเหลือ ด้วยหน่อเนื้อนึกรักเป็นหนักหนา

เหมือนพ่อแผนแสนเหมือนไม่เคลื่อนคลา ทั้งหูตาคมสันเป็นมันยับ

พลางเรียกหาข้าคนมาบนหอ ให้นั่งต่อต่อกันเป็นอันดับ

บายศรีตั้งพรั่งพร้อมน้อมคำนับ เจริญรับมิ่งขวัญรำพันไป ฯ

**(๙)**๏ ขวัญพ่อพลายงามทรามสวาท มาชมภาชนะทองอันผ่องใส

ล้วนของขวัญจันทร์จวงพวงมาลัย ขวัญอย่าไปป่าเขาลำเนาเนิน

เห็นแต่เนื้อเสือสิงห์ฝูงลิงค่าง จะอ้างว้างเวียนวกระหกระเหิน

ขวัญมาหาย่าเถิดอย่าเพลิดเพลิน จงเจริญร้อยปีอย่ามีภัย

แล้วจุดเทียนเวียนวงส่งให้บ่าว มันโห่กราวเกรียวลั่นสนั่นไหว

คอยรับเทียนเวียนส่งเป็นวงไป แล้วดับไฟโบกควันให้ทันที

มะพร้าวอ่อนป้อนเจ้าทั้งข้าวขวัญ กระแจะจันทน์เจิมหน้าเป็นราศี

ให้สาวสาวลาวเวียงที่เสียงดี มาซอปี่อ้อซั้นทำขวัญนาย ฯ

***(๑๐)****๏ พ่อเมื้อเมืองดง เอาพงเป็นเหย้า อึดปลาอึดข้าว ขวัญเจ้าตกหาย*

*ขวัญอ่อนร่อแร่ ว้าเหว่สู่กาย อยู่ปลายยางยูง ท้องทุ่งท้องนา*

*ขวัญเผือเมื้อเมิน ขอเชิญขวัญพ่อ ฟังซอเสียงอ้อ ขวัญพ่อเจ้าจ๋า*

*ข้าวเหนียวเต็มพ้อม ข้าวป้อมเต็มป่า ขวัญเจ้าจงมา สู่กายพลายเอยฯ*

**(๑๑)**๏ แล้วพวกมอญซ้อนซอเสียงอ้อแอ้ ร้องทะแยย่องกระเหนาะย่ายเตาะเหย

ออระน่ายพลายงามพ่อทรามเชย ขวัญเอ๋ยกกกะเนียงเกรียงเกลิง

ให้อยู่ดีกินดีมีเมียสาว เนียงกะราวกนตะละเลิงเคลิ่ง

มวยบามาขวัญจงบันเทิง จะเปิงยี่อิกะปิปอน

ทองประศรีดีใจให้เงินบาท เห็นแต่ทาสพรั่งพร้อมล้อมสลอน

ถึงเวลาพาเจ้าเข้าที่นอน มีฟูกหมอนมุ้งม่านสำราญใจ ฯ

**คำถามที่ ๑.** พลายงามเดินทางเพื่อไปหาใคร

๑. ยาย ๒. ย่า ๓. ปู่ ๔.ตา

|  |  |
| --- | --- |
| ข้อ | คำตอบ |
|  |  |

**คำถามที่ ๒** ยายทองประศรีตีพลายงามเพราะอะไร

๑. พลายงามเป็นเด็กต่างถิ่น ๒. พลายงามไม่มีสัมมาคาราวะ

๓. พลายงามขโมยมะยม ๔.พลายงามส่งเสียงดัง

|  |  |
| --- | --- |
| ข้อ | คำตอบ |
|  |  |

**คำถามที่ ๓** บทกลอนนี้แสดงให้เห็นถึงสิ่งใดชัดที่สุด

๑. ความพยายามของมนุษย์ ๒. ความรักของคนในครอบครัว

๓. ความสามารถของเด็ก ๔. ความมีน้ำใจของเพื่อนมนุษย์

|  |  |
| --- | --- |
| ข้อ | คำตอบ |
|  |  |

**คำถามที่ ๔** ถ้อยความนี้มีวิธีดำเนินเรื่องแบบใด

๑. ตามปฏิทิน ๒. แบบลำดับผลลัพธ์ไปหาเหตุ

๓. แบบสลับเวลาอนาคตไปหาเหตุ ๔. สลับเวลาอนาคตมาปัจจุบัน

|  |  |
| --- | --- |
| ข้อ | คำตอบ |
|  |  |

**คำถามที่ ๕** การรับขวัญหลานในปัจจุบันต่างจากการรับขวัญในสมัยก่อนอย่างไร

๑. จัดบายศรีขนาดใหญ่กว่า ๒. มีผู้มาร่วมงานเยอะกว่า

๓. เน้นพิธีทางศาสนามากขึ้น ๔. ให้ของมีค่าเป็นของรับขวัญ

|  |  |
| --- | --- |
| ข้อ | คำตอบ |
|  |  |

คำถามที่ ๖ จากบทกลอนข้างต้น คำสรรพนามที่กำหนดให้ในตารางหมายถึงใคร

|  |  |  |  |
| --- | --- | --- | --- |
| **ข้อ** | **ตอน** | **คำ** | **หมายถึง** |
| ๑ | ๑๑ | เจ้า |  |
| ๒ | ๘ | พ่อ |  |
| ๓ | ๖ | แม่ |  |
| ๔ | ๑ | แก |  |
| ๕ | ๕ | ข้า |  |
| ๖ | ๗ | ขุน |  |
| ๗ | ๑ | กู |  |
| ๘ | ๔ | ข้า |  |
| ๙ | ๓ | แก |  |
| ๑๐ | ๓ | กู |  |
| ๑๑ | ๒ | เรา |  |

คำถามที่ ๗ เขียนคำตอบให้สัมพันธ์กับข้อความแต่ละตอนที่กำหนดให้ในตาราง ด้วยตัวบรรจง

|  |  |  |  |
| --- | --- | --- | --- |
| **ข้อ** | **ตอน** | **ข้อความ** | **คำตอบ** |
| ๑ | ๑ | คำสองพยางค์ ๑ คำ ที่มีพยางค์ตาย |  |
| ๒ | ๒ | จำนวนเสียงวรรณยุกต์ทั้งหมด |  |
| ๓ | ๓ | เสียงสระประสมที่ปรากฏ |  |
| ๔ | ๔ | คำที่มีอักษรสูงปรากฏอยู่ |  |
| ๕ | ๕ | จำนวนเสียงวรรณยุกต์ทั้งหมด |  |
| ๖ | ๑๐ | จำนวนเสียงพยางค์ทั้งหมด |  |
| ๗ | ๖ | จำนวนพยางค์ที่มีเสียงสระ อะ |  |
| ๘ | ๗ | คำกริยาที่ต้องมีส่วนเติมเต็ม |  |
| ๙ | ๘ | คำภาษาต่างประเทศอย่างน้อย ๓ คำ |  |

คำถามที่ ๘ จากถ้อยความต่อไปนี้ เป็นความจริงหรือไม่เป็นความจริง

|  |  |  |  |
| --- | --- | --- | --- |
| **ที่** | **ข้อความ** | **ใช่** | **ไม่ใช่** |
| ๑ | ข้อความนี้มีรสวรรณคดีครบทั้ง ๔ รส |  |  |
| ๒ | ข้อความนี้สอดแทรกวัฒนธรรมของคนในสมัยก่อน |  |  |
| ๓ | จากข้อความ มีการใช้เครื่องหอมในการทำพิธีเรียกขวัญ |  |  |
| ๔ | บทกลอนไม่มีการใช้สัมผัสในอยู่เลย |  |  |
| ๕ | พลายแก้วเดินทางจากกาญจนบุรีมาที่สุพรรณบุรี |  |  |

คำถามที่ ๙ ให้นักเรียนเขียนความรู้เกี่ยวกับพิธีเรียกขวัญของชาวไทยในปัจจุบัน

|  |  |
| --- | --- |
| **ข้อ** | **รายละเอียด** |
| ๑ |  |
| ๒ |  |
| ๓ |  |
| ๔ |  |
| ๕ |  |
| ๖ |  |
| ๗ |  |

**คำถามที่ ๑๐** ให้นักเรียนบอกอุปนิสัย จำนวน ๒ ลักษณะ ของตัวละครที่กำหนดให้โดยยกพฤติกรรมหรือเรื่องราวในถ้อยความสนับสนุนคำตอบ

|  |  |
| --- | --- |
| นางทองประศรี | |
| อุปนิสัย | พฤติกรรมหรือข้อความในเรื่องเพื่อยืนยัน |
| ๑. |  |
|  |
|  |
|  |
| ๒. |  |
|  |
|  |
|  |

|  |  |
| --- | --- |
| พลายงาม | |
| อุปนิสัย | พฤติกรรมหรือข้อความในเรื่องเพื่อยืนยัน |
| ๑. |  |
|  |
|  |
|  |
| ๒. |  |
|  |
|  |
|  |

|  |  |
| --- | --- |
| ขุนช้าง | |
| อุปนิสัย | พฤติกรรมหรือข้อความในเรื่องเพื่อยืนยัน |
| ๑. |  |
|  |
|  |
|  |
| ๒. |  |
|  |
|  |
|  |

|  |  |
| --- | --- |
| ขุนแผน | |
| อุปนิสัย | พฤติกรรมหรือข้อความในเรื่องเพื่อยืนยัน |
| ๑. |  |
|  |
|  |
|  |
| ๒. |  |
|  |
|  |
|  |

**คำถามที่ ๑๑** ให้นักเรียนบอกข้อคิดจากถ้อยความนี้ ๒ ข้อ และจะนำข้อคิดไปใช้ในชีวิตประจำวันได้อย่างไร

ให้เขียนคำตอบในตาราง

|  |  |
| --- | --- |
| ข้อคิด | การนำข้อคิดไปใช้ในชีวิตประจำวัน |
| ๑ |  |
|  |  |
|  |  |
|  |  |
| ๒ |  |
|  |  |
|  |  |
|  |  |



วรรณคดีเรื่องขุนช้างขุนแผน มีคุณค่า ในด้านสังคม วัฒนธรรม และวรรณศิลป์

**คำถามที่ ๑๒**

๑. นักเรียนเห็นด้วยกับคำกล่าวข้างต้นหรือไม่ (ให้วงกลมล้อมรอบคำตอบ)

เห็นด้วย ไม่เห็นด้วย ทั้งเห็นด้วยและไม่เห็นด้วย

๒. จากข้อหนึ่งให้นักเรียนอธิบายเหตุผลประกอบตามคำตอบที่เลือกไว้ ลงในตาราง

|  |  |
| --- | --- |
| **ความคิดเห็นคล้อยตาม(เห็นด้วย)** | **ความคิดเห็นโต้แยง(ไม่เห็นด้วย)** |
| ๑. | ๑. |
|  |  |
|  |  |
|  |  |
|  |  |
| ๒. | ๒. |
|  |  |
|  |  |
|  |  |
|  |  |
|  |  |